Nozik turk qizi 255 ta kabobni paqqos tushirib, musobaqada g‘olib bo‘ldi

Turkiyalik Seren Yilmaz ismli qiz 23 daqiqa ichida 255 ta go‘shtli kabobni paqqos tushirdi, deb yozadi “RIA Novosti”.

Ta’kidlanishicha, 21 yoshli qizning vazni 44 kg. Shu sababli Antaliyadagi restoranlardan birida kabob yeyish tezligi bo‘yicha musobaqa uyushtirishga qaror qilishganida, dastlab uni ishtirokchilar safiga kiritishni istashmagan.
Ammo Seren hammani hayratda qoldirdi. Qiz musobaqada katta farq bilan g‘alaba qozonishdan tashqari, non va boshqa yeguliklardan ham bosh tortmadi.